༧གོང་ས་མཆོག་གི་ཤུགས་ལྡན་བསྟན་གསོལ་མ་བྱེད་ཞེས་བཀའ་གནང་ཡོད།བསྟེན་གསོལ་བྱེད་པ་ཡིན་ན་གནོད་གི་རེད་ཟེར་ཀྱང་ང་རང་ངོས་ནས་བསྟན་གསོལ་བྱེད་དགོས་པ་དེ་གལ་ཆེ་མཐོང་།༧གོང་ས་མཆོག་ལ་ཁ་གཏད་ལངས་པ་དང་།སྐུ་ཉིད་ཀྱི་སྐུ་ཚེ་ལ་གནོད་པའི་ཆེད་དང་།བོད་སྤྱི་པའི་དོན་དང་བོད་པའི་སྤྱི་ཚོགས་ལ་གནོད་པའི་ཆེད།རྒྱ་མིའི་གཞུང་གིས་ང་ལ་ཕོགས་སྤྲོད་པའི་རྒྱུ་མཚན་གྱི་མིན།རྡོ་རྗེ་ཤུགས་ལྡན་བསྟེན་གསོལ་བྱེད་པ་དེ་ནི་ང་རང་གི་བླ་མའི་བཀའ་ཡིན་པ་དང་རང་གི་བླ་མ་ལ་ཁས་ལེན་དམ་བཅའ་པའི་རྒྱུ་མཚན་གྱིས་ཡིན།༧གོང་ས་མཆོག་ནི་མཁས་གྲུབ་ཐོབ་གཉིས་ལྡན་དང་རྒྱལ་པོ་སྙན་གྲགས་ཅན་ཡིན་པ་ཡིན་ནའང་བདག་གིས་བླ་མས་གང་གནང་བ་དེ་བཀག་འགོག་བྱེད་རྒྱུའི་དབང་ཆ་སྐུ་ཉིད་ལ་མེད།ངའི་བླ་མ་དེ་བོད་ཀྱི་རྒྱལ་པོ་མིན་ནའང་འདྲ་ཁོང་སྙིང་སྟོབས་ཧ་ཅང་གི་ཆེན་པོ་ཡོད།ཁོང་ནི་ང་རང་གི་ངོས་ནས་སངས་རྒྱས་ཞིག་ཡིན།༧གོང་ས་མཆོག་ལ་འཛམ་གླིང་གང་སར་དད་བཀུར་ཞུ་མཁན་རྗེས་འཇུག་པ་ས་ཡ་ཡོད་ངའི་བླ་མ་༧སྐྱབས་རྗེ་ཟོང་རིན་པོ་ཆེ་ལ་རྗེས་འཇུག་པ་མང་པོ་མེད་ཀྱང་།བླ་མ་ཞིག་ལ་རྗེས་འཇུག་པ་ཉུང་ཉུང་ཡིན་པས་སོ་སོའི་བླ་མ་དེ་གཡུག་ནས་རྗེས་འཇུག་མང་པོ་ཡོད་པའི་རྗེས་སུ་འགྲོ་བ་དེ་འདྲ་མ་ཡིན།བླ་མ་སུ་ལེགས་པོ་ཡིན་མིན་གང་འདྲ་ཚོད་ལྟ་བྱེད་ཀྱི་ཡོད་དམ།ཁོང་གི་རྗེས་འཇུག་མང་པོ་ཡོད་མེད།རྒྱུ་དཔལ་འབྱོར་ཡོད་མེད་ལྟ་གིན་ཡིན་ནམ།སྙན་གྲགས་ཅན་ཡིན་མིན་ལ་ལྟ་རྒྱུ་ཡིན་ནམ།ང་ཚོའི་བླ་མ་དེ་དགེ་ཕྲུག་གཉིས་དང་མཉམ་དུ་བ་ཕྱུགས་ཀྱི་སྤྱིལ་པོ་ནང་བཞུགས་ན་འདྲ་དགོན་པའི་བླ་མ་སྙན་གྲགས་ཅན་ཡིན་ནའང་འདྲ་བླ་མ་གཉིས་ཀའི་ཉམས་རྟོགས་ནི་གཅིག་པ་རེད།གལ་སྲིད་བླ་མ་གཉིས་ཀའི་ཉམས་རྟོགས་གཅིག་པ་ཡིན་ན་ཞབས་ཏོག་འདྲ་མཉམ་བྱེད་དགོས་གལ་ཆེ་ཡིན།